CELEX: 31983D0126
Language: el
Date: 1983-03-30 00:00:00
Title: 83/126/ΕΟΚ: Απόφαση της Επιτροπής της 30ής Μαρτίου 1983 για την περάτωση της διαδικασίας αντιντάμπινγκ για τις εισαγωγές συσκευών εγγραφής ή αναπαραγωγής εικόνων και ήχου στην τηλεόραση, καταγωγής Ιαπωνίας

Avis juridique important

|

31983D0126

83/126/ΕΟΚ: Απόφαση της Επιτροπής της 30ής Μαρτίου 1983 για την περάτωση της διαδικασίας αντιντάμπινγκ για τις εισαγωγές συσκευών εγγραφής ή αναπαραγωγής εικόνων και ήχου στην τηλεόραση, καταγωγής Ιαπωνίας  

Επίσημη Εφημερίδα αριθ. L 086 της 31/03/1983 σ. 0023 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Μαρτίου 1983  για την περάτωση της διαδικασίας αντιντάμπινγκ για τις εισαγωγές συσκευών εγγραφής ή αναπαραγωγής εικόνων και ήχου στην τηλεόραση, καταγωγής Ιαπωνίας  (83/126/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως το άρθρο 9,  μετά από διαβουλεύσεις στο πλαίσιο της συμβουλευτικής επιτροπής που έχει συσταθεί με τον εν λόγω κανονισμό,  Εκτιμώντας:  ότι, το Δεκέμβριο του 1982, η Επιτροπή έλαβε καταγγελία εκ μέρους της Ένωσης Εταιρειών με κοινό ενδιαφέρον για το Video 2000 (Association of Firms with Common Interest in Video 2000) για λογαριασμό των παραγωγών που εκπροσωπούν ολόκληρη σχεδόν την κοινοτική βιομηχανία συσκευών αναπαραγωγής εικόνων και ήχου ·  ότι, επειδή η καταγγελία παρείχε επαρκή αποδεικτικά στοιχεία για την ύπαρξη ντάμπινγκ και τη ζημία που προκαλείται, η Επιτροπή ανακοίνωσε, με δημοσίευση στην Επίσημη Εφημερίδα των Ευρωπαϊκών Κοινοτήτων (3), την έναρξη διαδικασίας σχετικής με τις εισαγωγές συσκευών εγγραφής ή αναπαραγωγής εικόνων και ήχου στην τηλεόραση, της διάκρισης 92.11 Β του Κοινού Δασμολογίου (κώδικας ΝΙΜΕΧΕ 92.11-80), καταγωγής Ιαπωνίας·  ότι η Επιτροπή άρχισε την έρευνα ζητώντας από τα ενδιαφερόμενα μέρη τις αναγκαίες πληροφορίες για την εκτίμηση του ντάμπινγκ και της ζημίας·  ότι, στις 18 Μαρτίου 1983, η Επιτροπή πληροφορήθηκε από τον καταγγέλλοντα ότι η καταγγελία αποσύρεται μετά την αποδοχή των όρων της μονομερούς απόφασης που έλαβαν οι ιαπωνικές αρχές να περιορίσουν, το 1983 και 1984, τις εξαγωγές συσκευών εγγραφής ή αναπαραγωγής εικόνων και ήχου στην τηλεόραση από την Ιαπωνία στην Ευρωπαϊκή Οικονομική Κοινότητα και να καθορίσουν σύστημα ελαχίστων εξαγωγικών τιμών·  ότι, υπ' αυτές τις συνθήκες, η συνέχιση της διαδικασίας που αφορά αυτά τα προϊόντα καταγωγής Ιαπωνίας δεν ενδιαφέρει την Κοινότητα και δεν είναι προς το παρόν αναγκαία τα προστατευτικά μέτρα·  ότι, ως εκ τούτου, πρέπει να περατωθεί η διαδικασία που αφορά εισαγωγές συσκευών εγγραφής ή αναπαραγωγής ήχου και εικόνων στην τηλεόραση, καταγωγής Ιαπωνίας,  ΑΠΟΦΑΣΙΖΕΙ:  Άρθρο μόνο  Η διαδικασία αντιντάμπινγκ που αφορά εισαγωγές συσκευών εγγραφής ή αναπαραγωγής εικόνων και ήχου στην τηλεόραση, καταγωγής Ιαπωνίας, περατώνεται.  Έγινε στις Βρυξέλλες, στις 30 Μαρτίου 1983.  Για την Επιτροπή  Wilhelm HAFERKAMP  Αντιπρόεδρος